K Ö Z L E M É NY

A helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII.24.) IM rendelet 7. § (1) bekezdés a) pontja szerint a HVI közleményt ad ki a szavazás helyéről és idejéről, a szavazás módjáról. 

2014. október 12-én Magyarországon egy napon két választás kerül lebonyolításra: a helyi önkormányzati képviselők és polgármesterek választása, valamint a nemzetiségi önkormányzati képviselők választása. 

A szavazóhelyiségben szavazni 2014. október 12-én 6.00 órától 19.00 óráig lehet.  

A szavazás helye:

Szavazókör sorszáma:
Szavazóhelyiség címe:

001.
Vikár Béla Művelődési Ház, Dunavecse, Fő út 35.

002.
Dunavecsei Petőfi Sándor Általános Iskola, Dunavecse, Zrínyi u. 6.

003.
II. számú Százszorszép Óvoda, Dunavecse, Honvéd u. 22.

004.
II. számú Százszorszép Óvoda, Dunavecse, Honvéd u. 22.

Nemzetiségi 
Dunavecsei Petőfi Sándor Általános Iskola, Dunavecse, Zrínyi u. 6.

A szavazás feltétele, hogy személyazonosságát igazolja a következő érvényes igazolvány(ok) bemutatásával: 

A. lakcímigazolvány és

- személyazonosító igazolvány vagy 

- útlevél vagy 

- vezetői engedély 

vagy  

B. a lakcímet vagy személyi azonosítót tartalmazó személyazonosító igazolvány 

Érvényes okmányok bemutatása nélkül a választójog gyakorlására nincs lehetőség.  

A választópolgár személyesen, a lakcíme szerinti szavazókörben szavazhat. 

Az a választópolgár, aki 2014. június 23-ig tartózkodási helyet létesített, és tartózkodási helyének érvényessége legalább a szavazás napjáig tart, átjelentkezéssel a tartózkodási helyén szavazhat. Az átjelentkezésre irányuló kérelemnek legkésőbb 2014. október 10-én 16.00 óráig kell megérkeznie a helyi választási irodához. Az átjelentkező választópolgár 2014. október 10-én 16.00 óráig visszavonhatja átjelentkezési kérelmét. 

Ha egészségi állapota vagy fogyatékossága, illetve fogvatartása miatt nem tud megjelenni a szavazóhelyiségben, mozgóurna iránti kérelmet nyújthat be. A választópolgár mozgóurna iránti kérelmének

a) legkésőbb 2014. október 10-én 16.00 óráig kell megérkeznie ahhoz a helyi választási irodához, amelynek szavazóköri névjegyzékében szerepel vagy

b) 2014. október 12-én, legkésőbb 15.00 óráig kell megérkeznie a szavazatszámláló bizottsághoz.

Figyelem! Amennyiben nem lakcímére, illetve nem annak a szavazókörnek a területére kéri a mozgóurnát, amelynek területén a bejelentett lakcíme is található, előbb ÁTJELENTKEZÉST KELL KÉRNIE. Az átjelentkezési kérelme elfogadásáról szóló döntés kézhezvétele után nyújthatja be a mozgóurna iránti igényét. Abban az esetben is először átjelentkezést kell kérnie a polgárnak, ha saját településen, de lakóhelyétől eltérően címen (pl.: kórházban, vagy idősek otthonában van) tartózkodik. 

Jelöltet ajánlani ajánlóíven lehet. A választókerületben választójoggal rendelkező választópolgár 2014. szeptember 8-ig ajánlhat jelöltet. Egy választópolgár több jelöltet is ajánlhat.

Akadálymentesített szavazóhelyiség a 002. számú szavazókör (6087 Dunavecse, Zrínyi u. 6., Dunavecsei Petőfi Sándor Általános Iskola)

A választási kampányidőszak 2014. augusztus 23-tól 2014. október 12-én 19.00 óráig tart. 

A választási bizottság megbízott tagját legkésőbb 2014. szeptember 26-án 16.00 óráig lehet bejelenteni.

A fenti kérelmeket benyújthatja az interneten ügyfélkapun, valamint a Nemzeti Választási Iroda honlapján (www.valasztas.hu) keresztül is. A kérelem levél útján is eljuttatható a lakóhelye szerinti helyi választási irodába, a helyi választási irodában természetesen személyes ügyintézésre is van lehetősége. A mozgóurna iránti kérelem írásba foglalt meghatalmazással rendelkező megbízott útján is benyújtható. 

A választással kapcsolatos további kérdéseire a www.valasztas.hu honlapon találhat választ, vagy a polgármesteri hivatalban működő választási irodától kérhet részletes tájékoztatást.

Helyi Választási Iroda

